ไทยพาณิชย์ปันผล‘2กองLTF’190ล.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — บลจ.ไทยพาณิชย์ ชี้วิกฤตยุโรปเป็นโอกาสซื้อหุ้นไทย ดัน 2 กองทุน LTF ปันผล 190 ล้านบาท
นางโชติกา สวนานนท์ กรรมการผู้อำนวยการ บริษัทหลักทรัพย์จัดการกองทุน (บลจ.) ไทยพาณิชย์ เปิดเผยว่า บริษัทเตรียมจ่ายเงินปันผลของกองทุนรวมหุ้นระยะยาว 2 กองทุน มูลค่ารวม 190 ล้านบาท ได้แก่ กองทุนเปิดไทยพาณิชย์หุ้นระยะยาวปันผล 70/30 (SCBLT1) สำหรับผลดำเนินงานตั้งแต่วันที่ 1 ก.ค. 2552 จนถึงวันที่ 31 พ.ค. 2553 หน่วยละ 0.050 บาท
ทั้งนี้ ได้จ่ายระหว่างกาลเมื่อวันที่ 12 พ.ย. 2552 หน่วยละ 0.375 บาทไปแล้ว ทำให้คงเหลือจ่ายงวดนี้ 0.13 บาท
สำหรับกองทุนเปิดไทยพาณิชย์หุ้นระยะยาวทาร์เก็ต (SCBLTT) จ่ายในอัตราหน่วยละ 0.19 บาท ให้แก่ผู้ถือหน่วยลงทุนที่มีรายชื่ออยู่ในทะเบียน ณ วันที่ 1 มิ.ย. 2553 กำหนดจ่ายเงินปันผลวันที่ 11 มิ.ย.นี้
กองทุน SCBLT1 เน้นลงทุนหุ้นที่มีนโยบายหรือมีการจ่ายปันผลอย่างสม่ำเสมอในสัดส่วน 6570% ของมูลค่าทรัพย์สินสุทธิ นับถึงปัจจุบันจ่ายเงินปันผลไปแล้วถึง 8 ครั้ง รวมเป็นเงิน 1.4750 บาทต่อหน่วย โดย ณ วันที่ 30 เม.ย. 2553 มีผลตอบแทนย้อนหลัง 1 ปี 35.73% และผลดำเนินงานนับจากจัดตั้งกองทุน (21 ต.ค.47) อยูที่ 41.36% กองทุน SCBLTT เน้นลงทุนในหุ้นที่มีพื้นฐานดี มั่นคง และมีแนวโน้มเจริญเติบโตสูง โดย ณ วันที่ 30 เม.ย.53 หลักทรัพย์ที่มีมูลค่าการลงทุนสูงสุด 5 อันดับแรกได้แก่ บมจ.ปูนซีเมนต์ไทย บมจ.ไดนาสตี้เซรามิค บมจ.เจริญโภคภัณฑ์อาหาร บมจ.ทิสโก้ไฟแนลเชียลกรุ๊ป และบมจ.บ้านปู นับถึงปัจจุบันจ่ายเงินปันผลไปแล้ว 2 ครั้ง รวมเป็น 0.3400 บาทต่อหน่วย โดย ณ วันที่ 30 เม.ย. 2553 มีผลตอบแทนย้อนหลัง 1 ปี 38.64% 
นางโชติกา กล่าวว่า ช่วงนี้เป็นโอกาสดีที่จะลงทุนในตลาดหุ้นไทยระยะยาว เนื่องจากได้รับอานิสงส์เชิงบวกจากปัญหาเศรษฐกิจที่เกิดขึ้นของยุโรป
“นักลงทุนที่ตั้งใจลงทุนในยุโรป จะกระจายความเสี่ยงโดยให้น้ำหนักการลงทุนมายังภูมิภาคเอเชียมากขึ้น ซึ่งมีอัตราการเติบโตทางเศรษฐกิจสูง ประกอบกับอัตราหนี้ต่อผลิตภัณฑ์มวลรวมภายในประเทศ (จีดีพี) ยังต่ำ เมื่อเทียบกับประเทศที่พัฒนาแล้วอย่างสหรัฐ ยุโรป ญี่ปุ่น โดยคาดว่าการแก้ไขปัญหาเศรษฐกิจยุโรปใช้เวลาฟื้นตัวประมาณ 23 ปี” นางโชติกา กล่าว
นายวิน อุดมรัชตวนิชย์ รองกรรมการผู้จัดการและหัวหน้าเจ้าหน้าที่บริหารการลงทุน บลจ.แอสเซท พลัส กล่าวว่า การลงทุนในพันธบัตรรัฐบาลเกาหลีใต้ยังน่าสนใจ ผลตอบแทนยังสูงกว่าพันธบัตรรัฐบาลในประเทศอายุเฉลี่ยใกล้เคียงกันถึง 0.60.8% ต่อปี โดยพันธบัตรรัฐบาลไทย อายุ 3 เดือน ผลตอบแทนหลังจากหักค่าใช้จ่ายปัจจุบันอยู่ที่ประมาณ 1% ต่อปี ส่วนพันธบัตรเกาหลีใต้ อายุ 3 เดือน ผลตอบแทนอยู่ที่ 1.21.30% ต่อปี ในวันที่ 10 มิ.ย.นี้ บริษัทจึงเปิดขาย 2 กองทุนใหม่ลงทุนในพันธบัตรเกาหลีใต้ ลงทุน 4 เดือน คาดผลตอบแทน 1.55% ต่อปี ลงทุน 11 เดือน คาดผลตอบแทน 2.10% ต่อปี